Univerza v Ljubljani

Kongresni trg 12

1000 Ljubljana

ki jo zastopa dekan/rektor

(v nadaljevanju: upnik/upravljavec)

in

Ime in priimek / Firma:

\_\_\_\_\_\_\_\_\_\_\_\_\_\_\_\_\_\_\_\_\_

EMŠO / Matična številka:

\_\_\_\_\_\_\_\_\_\_\_\_\_\_\_\_\_\_\_\_\_

Naslov / Sedež:

\_\_\_\_\_\_\_\_\_\_\_\_\_\_\_\_\_\_\_\_\_

Davčna št. / id. za DDV:

\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: pristopnik/obdelovalec)

sklepata

**POGODBO O PRISTOPU K DOLGU**

1. člen

Pogodbeni stranki uvodoma ugotavljata, da ima upnik z dolžnikom
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sklenjeno Pogodbo o izobraževanju na

 (ime in priimek študenta)

Doktorskem študijskem programu STROJNIŠTVO, z dne\_\_\_\_\_\_\_\_\_, na podlagi katere dolžnik

upniku dolguje šolnino v višini 5.500,00 EUR za \_\_\_. letnik študija v študijskem letu

2018/2019, ki jo je dolžan poravnati na podlagi izstavljenih računov.

2. člen

Pristopnik se s to pogodbo zavezuje upniku, da bo izpolnil njegovo terjatev, ki jo ima do dolžnika iz prejšnjega člena.

3. člen

S sklenitvijo te pogodbe stopa pristopnik poleg dolžnika v obveznost nasproti upniku glede terjatve iz 1. člena te pogodbe. Upnik bo vse nadaljnje račune v zvezi s plačilom šolnine dolžnika izstavil na pristopnika.

Pristopnik je s to pogodbo seznanjen, da je zavezan k varovanju osebnih podatkov dolžnika iz te pogodbe v skladu z določili Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov), ZViS, Zakonom o varstvu osebnih podatkov (Uradni list RS, št. 94/07 – uradno prečiščeno besedilo) in Pravilnikom o varovanju osebnih in zaupnih podatkov na Univerzi v Ljubljani in izhajajo iz računa v zvezi s plačilom šolnine dolžnika izstavil, ki bo izstavljen na pristopnika ali iz te pogodbe.

3.a člen

Upnik je upravljavec osebnih podatkov (v nadaljevanju: upravljavec), ki jih pri izvajanju predmeta pogodb za obdobje njene veljavnosti obdeluje pristopnik kot pogodbeni obdelovalec (v nadaljevanju: obdelovalec).

3.b člen

 (obveznosti in pravice upravljavca)

(1) Upravljavec ima nad delom obdelovalca po tej pogodbi pravico nadzora, in sicer kadar koli v rednih delovnih urah na podlagi predhodne najave. Upravljavec lahko opravlja nadzor zaradi kakršnega koli utemeljenega razloga, ki se nanaša na pogodbo, vključno z zagotavljanjem skladnosti delovanja obdelovalca z zahtevami upravljavca, izvajanjem in upoštevanjem tehničnih in ostalih varnostnih ukrepov varovanja zaupnih podatkov, kakovostjo izvedenih storitev, spoštovanjem finančnih predpisov v smislu revizijskega nadzora ter upoštevanjem relevantne zakonodaje.

(2) Upravljavec je pred podpisom pogodbe preveril, da obdelovalec zadosti in ugotovi jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz te uredbe in zagotavlja varstvo pravic posameznika, na katerega se nanašajo osebni podatki.

3.c člen

(obveznosti obdelovalca do upravljavca)

(1) Obdelovalec se zavezuje, da:

1. **Ne bo zaposlil ali drugače angažiral drugega obdelovalca, pri čemer je z drugim obdelovalcem mišljena tudi tretja oseba (podizvajalec), brez predhodnega posebnega ali splošnega pisnega dovoljenja upravljavca.** V primeru splošnega pisnega dovoljenja obdelovalec upravljavca obvesti o vseh nameravanih spremembah glede zaposlitve dodatnih obdelovalcev ali njihove zamenjave, s čimer se upravljavcu omogoči, da nasprotuje tem spremembam. Če obdelovalec zaposli, ali drugače angažira drugega obdelovalca (podizvajalca), veljajo za drugega obdelovalca enake zahteve, v skladu s to pogodbo, kot za obdelovalca;
2. Bo osebne podatke **obdeloval samo po dokumentiranih navodilih upravljavca**, tudi glede prenosov osebnih podatkov v tretjo državo ali mednarodno organizacijo, razen če pravo Unije ali pravo države članice, ki velja za obdelovalca, drugače določa; v slednjem primeru obdelovalec o tej pravni zahtevi pred obdelavo podatkov obvesti upravljavca, razen če zadevno pravo prepoveduje takšno obvestilo na podlagi pomembnih razlogov v javnem interesu;
3. Bo zagotovil, da so **osebe, ki so pooblaščene za obdelavo osebnih podatkov, zavezane k zaupnosti** ali jih k zaupnosti zavezuje ustrezen zakon;
4. Bo sprejel vse **ukrepe**, potrebne v skladu s členom 32 GDPR;
5. Bo spoštoval pogoje iz a. točke prvega odstavka in tretjega odstavka tega člena za **zaposlitev ali angažiranje drugega obdelovalca**;
6. Bo ob upoštevanju narave obdelave pomagal upravljavcu **z ustreznimi tehničnimi in organizacijskimi ukrepi,** kolikor je to mogoče, pri izpolnjevanju obveznosti upravljavca, da odgovori na zahteve za uresničevanje pravic posameznika, na katerega se nanašajo osebni podatki, iz poglavja III GDPR;
7. **Bo upravljavcu pomagal pri izpolnjevanju obveznosti** iz členov 32 do 36 GDPR ob upoštevanju narave obdelave in informacij, ki so dostopne obdelovalcu;
8. Bo v skladu z odločitvijo upravljavca **izbrisal ali vrnil vse osebne podatke** upravljavcu po zaključku storitev v zvezi z obdelavo ter **uničil obstoječe kopije**, razen če pravo Unije ali pravo države članice predpisuje shranjevanje osebnih podatkov, pri čemer bo poskrbel, da ne pridejo do nepooblaščene obdelave podatkov, ki ni hramba;
9. Bo dal upravljavcu **na voljo vse informacije**, potrebne za dokazovanje izpolnjevanja obveznosti iz tega člena, ter upravljavcu ali drugemu revizorju, ki ga pooblasti upravljavec, **omogočil izvajanje revizij**, tudi pregledov, in pri njih sodeloval;
10. Obdelovalec in predstavnik obdelovalca, kadar ta obstaja, vodita evidenco vseh vrst dejavnosti obdelave, ki jih izvajata v imenu upravljavca in mora vsebovati podatke v skladu z določili drugega odstavka 30. člena GDPR.

(2) V zvezi s točko **i. prvega odstavka** obdelovalec nemudoma obvesti upravljavca, če po njegovem mnenju navodilo krši to uredbo ali druge določbe Unije ali predpisov držav članic o varstvu podatkov.

(3) Kadar obdelovalec zadolži drugega obdelovalca za izvajanje specifičnih dejavnosti obdelave v imenu upravljavca, **za tega drugega obdelovalca** na podlagi pogodbe ali drugega pravnega akta v skladu s pravom Unije ali pravom države članice, **veljajo enake obveznosti varstva podatkov, kot so določene v pogodbi ali drugem pravnem aktu med upravljavcem in obdelovalcem** iz tretjega odstavka člena 28 GDPR, **zlasti za zagotovitev zadostnih jamstev za izvajanje ustreznih tehničnih in organizacijskih ukrepov** na tak način, da bo obdelava izpolnjevala zahteve iz GDPR. Kadar ta drugi obdelovalec ne izpolni obveznosti varstva podatkov, prvi obdelovalec še naprej v celoti odgovarja upravljavcu za izpolnjevanje obveznosti drugega obdelovalca.

(4) če obdelovalec krši GDPR s tem, ko določi namene in sredstva obdelave, se obdelovalec šteje za upravljavca v zvezi s to obdelavo, brez poseganja v člene 82, 83 in 84 GDPR, ki določajo pravico do odškodnine in odgovornost, splošne pogoje za naložitev upravnih glob in kazni.

3.d člen

(obdelava pod vodstvom upravljavca ali obdelovalca)

Obdelovalec in katera koli oseba, ki ukrepa pod vodstvom upravljavca ali obdelovalca in ima dostop do osebnih podatkov, teh podatkov ne sme obdelati brez navodil upravljavca, razen če to od njega zahteva pravo Unije ali pravo države članice.

3.e člen

 (neposredna uporaba GDPR)

Pogodbeni stranki sta soglasni, da se v dvomu neposredno uporabljajo določila GDPR v povezavi z obdelavo osebnih podatkov, če kaj ni izrecno določeno s to pogodbo.

4. člen

Morebitne spore iz te pogodbe bo reševalo stvarno pristojno sodišče v Ljubljani.

5. člen

Pogodba je sklenjena, ko jo podpišeta obe pogodbeni stranki.

6. člen

Pogodba je sklenjena v 2 enakih izvodih, od katerih prejme vsaka pogodbena stranka po en izvod.

V \_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_ V Ljubljani, dne\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof.dr. Mitjan Kalin,

(ime in priimek ter podpis odgovorne osebe pristopnika) dekan

 žig žig

 (v primeru pravne osebe)